
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 1T/2/2025 7625010010 21. 01. 2025 JUDr. Richard Klimek PhD. ECLI:SK:OSSN:2025:7625010010.1
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudca JUDr. Richard Klimek, PhD. podľa § 353 ods. 1 Tr. poriadku dňa 21. januára 2025 takto rozhodol: rozhodol : Obvinený: A. B., nar. X.XX.XXXX v C. D. E., F. C. D. E., trvale bytom G., F. C. D. E., adresa na doručovanie písomností : H. I. XXX/XXX, G., F. C. D. E., je vinný z prečinu ublíženia na zdraví podľa § 156 ods. 1, ods. 2 písm. a) Tr. zákona s poukázaním na § 139 ods. 1 písm. f) Tr. zákona pretože, dňa 27. júla 2024 v čase okolo 00:08 hod. v Levoči, na ul. J. K. I. 23, v chodbe 4. poschodia bytového domu, pod vplyvom alkoholu fyzicky napadol poškodeného F. H., ktorý je nevidiacou osobou, po tom, čo tento upozornil obvineného na rušenie nočného kľudu hlasným správaním sa, tak že ho päsťou ruky viackrát udrel do oblasti nosa a hlavy, pričom mu vulgárne nadával a následne ho sotil, následkom čoho spadol na podlahu v oblasti kolien, kde ho najmenej jeden krát kopol do pravého boku v oblasti bedra, čím mu spôsobil zranenie – zlomeninu nosových kostí, pomliaždenie tváre v oblasti jarmového oblúka vpravo a pomliaždenie pravého bedra ľahkého stupňa s dobou liečenia v trvaní 14 dní, teda - inému úmyselne ublížil na zdraví a čin spáchal na chránenej osobe – chorej osobe za to sa odsudzuje Podľa § 156 ods. 2 Tr. zákona s použitím § 36 písm. l) Tr. zákona, § 38 ods. 2 Tr. zákona na trest odňatia slobody v trvaní 14 (štrnásť) mesiacov. Podľa § 49 ods. 1 písm. a) Tr. zákona súd výkon tohto trestu podmienečne odkladá.
Podľa § 50 ods. 1 Tr. zákona určuje skúšobnú dobu v trvaní 18 (osemnásť) mesiacov. Podľa § 287 ods. 1 Tr. poriadku je obvinený povinný zaplatiť poškodenému F. H., nar. X.X.XXXX, trvale bytom J. K. XX, H. škodu vo výške 715,- € z titulu bolestného. Podľa § 287 ods. 1 Tr. poriadku je obvinený povinný zaplatiť poškodenej Všeobecnej zdravotnej poisťovni, a.s., pobočka Prešov, IČO: 35 937 874 škodu vo výške 176,89 € z titulu vynaložených liečebných nákladov. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 ( osem ) dní od jeho doručenia na Okresný súd v Spišskej Novej Vsi. Ak proti trestnému rozkazu bol v lehote podaný odpor, samosudca nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, stane sa trestný rozkaz právoplatným a vykonateľným. Proti výroku o náhrade škody , ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

